Predkladacia správa

	Materiál v nadväznosti na závery kontroly Úradu vlády Slovenskej republiky vykonanej v dňoch 13. 12. 2004 – 14. 1. 2005 predkladá na základe vlastnej iniciatívy minister dopravy, pôšt a telekomunikácií Slovenskej republiky.
 
	Predložený materiál je vypracovaný na základe skutočnosti, že plnenie priebežných  úloh vyplývajúcich z uznesenia 35. schôdze Rady obrany štátu  k bodu 10 – „Koncepcia zabezpečenia technickej ochrany a obnovy železníc v období brannej pohotovosti štátu“ je zabezpečené ustanoveniami platných právnych noriem a metodických usmernení. 
 
	Cieľom predkladaného materiálu je v súlade so závermi z kontroly Úradu vlády Slovenskej republiky odstrániť duplicitu úloh vyplývajúcich z uznesenia Rady obrany štátu k materiálu Koncepcia zabezpečenia technickej ochrany a obnovy železníc v období brannej pohotovosti štátu a ustanovení právnych noriem a metodických usmernení Ministerstva dopravy, pôšt a telekomunikácií SR, na ktorých základe sú plnené úlohy technickej ochrany a obnovy.

           Materiál bol prerokovaný v Bezpečnostnej rade Slovenskej republiky dňa 14. júna 2005 bez zásadných pripomienok.
 
	Materiál nekladie nároky na štátny rozpočet, nebude mať dopad na verejné financie, na obyvateľstvo, na životné prostredie ani na zamestnanosť.